Op 101 lees sy nog elke dag ‘Die Burger’ | Netwerk24
Deur Jackie Kruger 26 Mei 2020 05:26
Eunice Fick is in Oudtshoorn gebore en woon nog in haar eie woonstel by Huis André van der Walt in Bellville, sê haar dogter, Welhma Lishman.
Volgens Lishman lees haar ma elke oggend Die Burger wat by haar afgelewer word. Fick is reeds langer as 50 jaar ’n intekenaar.
Eunice Fick Sondag in die tuin by Huis André van der Walt in Bellville.
Eunice Fick op haar 100ste verjaarsdag.
Haar man, Kokkie, is in 2009 dood op 94-jarige ouderdom. Sy was ’n tuisteskepper.
Lishman sê “sedert sy haar verstand gekry het” het haar pa die koerant laat aflewer.
“Hy was baie gesteld daarop dat ons die koerant moet lees en iets daaruit moet onthou.”
Lishman sê haar ma loop nog met haar loopring en is gesond.
“Sy hou daarvan om sport te kyk op TV, veral tennis, en sy geniet haar sepies.”
Lishman woon tans by haar ma. Weens die regulasies van die inperking en Covid-19, sal die familie Fick Dinsdag agter ’n glasafskorting by die tehuis kom gelukwens.
“Ons is net bly dit was verlede jaar haar 100ste verjaarsdag. Dit was ’n groot ding en die hele familie was daar,” sê sy.
Fick het twee dogters, sewe kleinkinders en 16 agterkleinkinders.
Meer oor: Oudtshoorn | Bellville | Verjaarsdag | Koerant | Die Burger
Op 116de verjaardag wil hy net ’n bietjie twak hê
Soutrivier se oudste inwoner word 106